ระเบียบคณะกรรมการข้าราชการฝ่ายศาลปกครองระเบียบคณะกรรมการข้าราชการฝ่ายศาลปกครองว่าด้วยพนักงานราชการศาลปกครองพ.ศ. ๒๕๕๔[๑] โดยที่เป็นการสมควรให้มีการปรับปรุงระบบบริหารงานบุคคลพนักงานศาลปกครองให้สอดคล้องเหมาะสมเทียบเคียงระบบการจ้างงานพนักงานราชการของส่วนราชการทั่วไปและยุทธศาสตร์การบริหารจัดการภาครัฐแนวใหม่อันจะทำให้การบริหารจัดการของศาลปกครองและสำนักงานศาลปกครองดำเนินไปอย่างมีประสิทธิภาพและประสิทธิผลยิ่งขึ้นอาศัยอำนาจตามความในมาตรา ๘๔ (๑๑) แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒คณะกรรมการข้าราชการฝ่ายศาลปกครองจึงออกระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบคณะกรรมการข้าราชการฝ่ายศาลปกครอง ว่าด้วยพนักงานราชการศาลปกครองพ.ศ. ๒๕๕๔ข้อ ๒ ระเบียบนี้ให้ใช้บังคับตั้งแต่วันที่ ๑มกราคม ๒๕๕๕ เป็นต้นไปข้อ ๓ ให้ยกเลิก(๑) ระเบียบคณะกรรมการข้าราชการฝ่ายศาลปกครองว่าด้วยพนักงานศาลปกครอง พ.ศ. ๒๕๔๔(๒) ระเบียบคณะกรรมการข้าราชการฝ่ายศาลปกครองว่าด้วยพนักงานศาลปกครอง (ฉบับที่ ๒) พ.ศ. ๒๕๔๕(๓) ระเบียบคณะกรรมการข้าราชการฝ่ายศาลปกครองว่าด้วยพนักงานศาลปกครอง (ฉบับที่ ๓) พ.ศ. ๒๕๔๗(๔) ระเบียบคณะกรรมการข้าราชการฝ่ายศาลปกครองว่าด้วยพนักงานศาลปกครอง (ฉบับที่ ๔) พ.ศ. ๒๕๔๘(๕) ระเบียบคณะกรรมการข้าราชการฝ่ายศาลปกครองว่าด้วยพนักงานศาลปกครอง (ฉบับที่ ๕) พ.ศ. ๒๕๔๙(๖) ระเบียบคณะกรรมการข้าราชการฝ่ายศาลปกครองว่าด้วยพนักงานศาลปกครอง (ฉบับที่ ๖) พ.ศ. ๒๕๕๐(๗) ระเบียบคณะกรรมการข้าราชการฝ่ายศาลปกครองว่าด้วยพนักงานศาลปกครอง (ฉบับที่ ๗) พ.ศ. ๒๕๕๔ข้อ ๔ ในระเบียบนี้พนักงานราชการศาลปกครอง หมายความว่าบุคคลซึ่งสำนักงานศาลปกครองจ้างตามสัญญาจ้างโดยได้รับค่าตอบแทนจากงบประมาณของสำนักงานศาลปกครองเพื่อเป็นพนักงานราชการของสำนักงานศาลปกครองในการปฏิบัติงานให้แก่สำนักงานศาลปกครองเลขาธิการ หมายความว่าเลขาธิการสำนักงานศาลปกครองสัญญาจ้าง หมายความว่า สัญญาจ้างพนักงานราชการศาลปกครองตามระเบียบนี้ค่าตอบแทน หมายความว่าเงินเดือนซึ่งจ่ายให้แก่พนักงานราชการศาลปกครองในการปฏิบัติงานให้แก่สำนักงานศาลปกครองตามบัญชีอัตราค่าตอบแทนที่กำหนดท้ายระเบียบนี้ข้อ ๕ เพื่อประโยชน์ในกิจการของสำนักงานศาลปกครองสำนักงานศาลปกครองอาจจ้างผู้หนึ่งผู้ใดเป็นพนักงานราชการศาลปกครองเพื่อปฏิบัติงานตามตำแหน่งและจำนวนที่เลขาธิการกำหนดแต่ต้องไม่เกินจำนวนอัตรากำลังพนักงานราชการศาลปกครองที่ได้รับอนุมัติจากคณะกรรมการข้าราชการฝ่ายศาลปกครองข้อ ๖ บรรดากฎหมาย กฎระเบียบ ประกาศ ข้อบังคับ คำสั่ง หรือมติคณะกรรมการข้าราชการฝ่ายศาลปกครองที่กำหนดให้ข้าราชการฝ่ายศาลปกครองหรือลูกจ้างสำนักงานศาลปกครองมีหน้าที่ต้องปฏิบัติหรือละเว้นการปฏิบัติหรือเป็นข้อห้ามในเรื่องใดให้ถือว่าพนักงานราชการศาลปกครองมีหน้าที่ต้องปฏิบัติหรือละเว้นการปฏิบัติหรือต้องห้ามเช่นเดียวกับข้าราชการฝ่ายศาลปกครองหรือลูกจ้างด้วย ทั้งนี้เว้นแต่เรื่องใดมีกำหนดไว้แล้วโดยเฉพาะในระเบียบนี้ หรือตามเงื่อนไขของสัญญาจ้าง หรือเป็นกรณีที่สำนักงานศาลปกครองประกาศกำหนดให้พนักงานราชการศาลปกครองประเภทใดหรือตำแหน่งในกลุ่มงานลักษณะใดได้รับยกเว้นไม่ต้องปฏิบัติเช่นเดียวกับข้าราชการฝ่ายศาลปกครองหรือลูกจ้างในบางเรื่องเพื่อให้เหมาะสมกับสภาพการปฏิบัติงานของพนักงานราชการศาลปกครองข้อ ๗ ให้เลขาธิการมีอำนาจเกี่ยวกับการจ้างพนักงานราชการศาลปกครองดังต่อไปนี้(๑) การกำหนดลักษณะงานและคุณสมบัติเฉพาะของกลุ่มงาน รวมทั้งตำแหน่งและลักษณะงานเฉพาะสำหรับตำแหน่งของพนักงานราชการศาลปกครอง(๒) ทำสัญญาจ้างปฏิบัติงานกับพนักงานราชการศาลปกครอง(๓) แต่งตั้งพนักงานราชการศาลปกครองให้ดำรงตำแหน่งใด(๔) ดำเนินการทางวินัยข้อ ๘ ให้คณะกรรมการข้าราชการฝ่ายศาลปกครองมีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้ข้อ ๙ ให้เลขาธิการเป็นผู้รักษาการตามระเบียบนี้และให้มีอำนาจออกประกาศหรือคำสั่งเพื่อประโยชน์ในการปฏิบัติตามระเบียบนี้หมวด ๑พนักงานราชการศาลปกครอง ข้อ ๑๐ พนักงานราชการศาลปกครองมีสองประเภทดังต่อไปนี้(๑) พนักงานราชการศาลปกครองทั่วไป ได้แก่พนักงานราชการศาลปกครองซึ่งปฏิบัติงานในลักษณะเป็นงานประจำทั่วไปในด้านงานบริการ งานเทคนิค งานบริหารทั่วไป งานวิชาชีพเฉพาะ และงานเชี่ยวชาญเฉพาะ(๒) พนักงานราชการศาลปกครองพิเศษ ได้แก่พนักงานราชการศาลปกครองซึ่งปฏิบัติงานในลักษณะที่ต้องใช้ความรู้หรือความเชี่ยวชาญสูงมากเป็นพิเศษเพื่อปฏิบัติงานในเรื่องที่มีความสำคัญและจำเป็นเฉพาะเรื่อง หรือมีความจำเป็นต้องใช้บุคคลในลักษณะดังกล่าวข้อ ๑๑ ในการกำหนดตำแหน่งของพนักงานราชการศาลปกครองให้กำหนดโดยจำแนกเป็นกลุ่มงานตามลักษณะงานและผลผลิตของงาน ดังต่อไปนี้(๑) กลุ่มงานบริการ ได้แก่ ตำแหน่งดังต่อไปนี้(ก) พนักงานหน้าบัลลังก์(ข) เจ้าหน้าที่ประชาสัมพันธ์(ค) พนักงานเดินหมาย(ง) พนักงานรับโทรศัพท์(จ) พนักงานขับรถยนต์(ฉ) พนักงานธุรการ(๒) กลุ่มงานเทคนิค ได้แก่ ตำแหน่งนายช่าง(๓) กลุ่มงานบริหารทั่วไป ได้แก่ ตำแหน่งดังต่อไปนี้(ก) เลขานุการ(ข) เลขานุการประจำองค์คณะ(ค) เจ้าหน้าที่ศาลปกครอง(ง) บรรณารักษ์(จ) พนักงานแปล(๔) กลุ่มงานวิชาชีพเฉพาะ ได้แก่ ตำแหน่งดังต่อไปนี้(ก) พนักงานคอมพิวเตอร์(ข) วิศวกรโยธา(ค) สถาปนิก(๕) กลุ่มงานเชี่ยวชาญเฉพาะ ได้แก่ตำแหน่งซึ่งปฏิบัติงานในลักษณะที่ต้องอาศัยพื้นฐานความรู้ ประสบการณ์ การฝึกฝนทฤษฎี หลักวิชาการที่เกี่ยวข้องกับงาน หรือภูมิปัญญาท้องถิ่น หรืองานเชิงพัฒนาระบบหรือมาตรฐานของงานที่ต้องใช้ความรู้ความสามารถและประสบการณ์เชี่ยวชาญเฉพาะด้านนั้น ๆ(๖) กลุ่มงานเชี่ยวชาญพิเศษ ได้แก่ตำแหน่งซึ่งปฏิบัติงานในลักษณะที่ต้องใช้ความรู้ ความสามารถ ประสบการณ์และความเชี่ยวชาญเป็นพิเศษในสาขาที่เกี่ยวข้องกับงานหรือโครงการซึ่งเป็นที่ยอมรับในวงการด้านนั้นๆในกรณีที่มีความจำเป็นสำนักงานศาลปกครองอาจจ้างพนักงานราชการศาลปกครองตำแหน่งอื่นนอกจากที่กำหนดไว้ในวรรคหนึ่งข้อ ๑๒ ผู้ซึ่งจะได้รับการจ้างเป็นพนักงานราชการศาลปกครองต้องมีคุณสมบัติและไม่มีลักษณะต้องห้าม ดังต่อไปนี้(๑) มีสัญชาติไทย(๒) มีอายุไม่ต่ำกว่าสิบแปดปีบริบูรณ์(๓) ไม่เป็นบุคคลล้มละลาย(๔)ไม่เป็นผู้มีกายทุพพลภาพจนไม่สามารถปฏิบัติหน้าที่ได้ ไร้ความสามารถ หรือจิตฟั่นเฟือนไม่สมประกอบ หรือเป็นโรคตามที่กำหนดไว้ในกฎหมายว่าด้วยระเบียบข้าราชการพลเรือน(๕) ไม่เป็นผู้ดำรงตำแหน่งทางการเมือง กรรมการพรรคการเมืองหรือเจ้าหน้าที่ในพรรคการเมือง(๖)ไม่เป็นผู้เคยต้องรับโทษจำคุกโดยคำพิพากษาถึงที่สุดให้จำคุกเพราะกระทำความผิดทางอาญาเว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ(๗) ไม่เป็นผู้เคยถูกลงโทษให้ออก ปลดออก หรือไล่ออกจากราชการรัฐวิสาหกิจหรือหน่วยงานอื่นของรัฐ(๘) ไม่เป็นข้าราชการ ลูกจ้าง หรือพนักงานเจ้าหน้าที่ของส่วนราชการหน่วยงานอื่นของรัฐ รัฐวิสาหกิจ หรือราชการส่วนท้องถิ่นความใน (๑) ไม่ให้ใช้บังคับแก่พนักงานราชการศาลปกครองชาวต่างประเทศ ซึ่งสำนักงานศาลปกครองจำเป็นต้องจ้างตามข้อผูกพันหรือตามความจำเป็นของภารกิจของสำนักงานศาลปกครองข้อ ๑๓ การสรรหาและการเลือกสรรบุคคลเพื่อจ้างเป็นพนักงานราชการศาลปกครองให้เป็นไปตามหลักเกณฑ์วิธีการ และเงื่อนไขที่สำนักงานศาลปกครองกำหนดข้อ ๑๔ การจ้างพนักงานราชการศาลปกครองให้กระทำเป็นสัญญาจ้างไม่เกินคราวละสี่ปีหรือตามโครงการที่มีกำหนดเวลาเริ่มต้นและสิ้นสุดไว้ โดยอาจมีการต่อสัญญาจ้างได้ ทั้งนี้ตามความเหมาะสมและความจำเป็นของสำนักงานศาลปกครองแบบสัญญาจ้างให้เป็นไปตามที่สำนักงานศาลปกครองกำหนดการทำสัญญาตามวรรคหนึ่งให้เลขาธิการหรือผู้ซึ่งได้รับมอบหมายจากเลขาธิการเป็นผู้ลงนามในสัญญาจ้างข้อ ๑๕ การแต่งกายเครื่องแบบพิธีการและเครื่องแบบปกติในการปฏิบัติงานของพนักงานราชการศาลปกครองให้เป็นไปตามระเบียบคณะกรรมการข้าราชการฝ่ายศาลปกครองว่าด้วยเครื่องแบบและการแต่งกายของข้าราชการและลูกจ้างของสำนักงานศาลปกครองข้อ ๑๖ วันเวลาการทำงานหรือวิธีการทำงานในกรณีที่ไม่ต้องอยู่ปฏิบัติงานประจำของพนักงานราชการศาลปกครองให้เป็นไปตามประกาศคณะกรรมการข้าราชการฝ่ายศาลปกครองเรื่องกำหนดวันเวลาทำงานและวันหยุดราชการของข้าราชการฝ่ายศาลปกครองและลูกจ้างสำนักงานศาลปกครองและแนวปฏิบัติตามที่สำนักงานศาลปกครองกำหนดหมวด ๒ค่าตอบแทนและสิทธิประโยชน์ ข้อ ๑๗ อัตราค่าตอบแทนพนักงานราชการศาลปกครองให้เป็นไปตามบัญชีแนบท้ายระเบียบนี้ข้อ ๑๘ ให้พนักงานราชการศาลปกครองได้รับการพิจารณาเลื่อนค่าตอบแทนประจำปีณ วันที่ ๑ ตุลาคม ของทุกปี ตามหลักเกณฑ์ดังนี้(๑)ต้องมีระยะเวลาในการปฏิบัติงานในรอบปีงบประมาณที่แล้วมาไม่น้อยกว่า ๘ เดือน(๒)การเลื่อนค่าตอบแทนให้แก่พนักงานราชการศาลปกครองให้พิจารณาตามผลการปฏิบัติงานโดยผู้ที่จะได้รับการพิจารณาเลื่อนค่าตอบแทนจะต้องมีผลการปฏิบัติงานไม่ต่ำกว่าระดับดีและอัตราการเลื่อนต้องไม่เกินร้อยละ๖ ของฐานค่าตอบแทน(๓) หลักเกณฑ์อื่น ๆ ตามที่สำนักงานศาลปกครองกำหนดทั้งนี้ วงเงินงบประมาณในการเลื่อนค่าตอบแทนต้องไม่เกินร้อยละ ๔ของอัตราค่าตอบแทนพนักงานราชการศาลปกครอง ณ วันที่ ๑ กันยายนข้อ ๑๙ ในกรณีที่มีการคำนวณเพื่อปรับอัตราค่าตอบแทนหรือเลื่อนค่าตอบแทนหากคำนวณแล้วมีเศษไม่ถึงสิบบาท ให้ปรับเพิ่มขึ้นเป็นสิบบาทข้อ ๒๐ ให้สำนักงานศาลปกครองจัดทำคำสั่งเลื่อนค่าตอบแทนของพนักงานราชการศาลปกครองตามการประเมินผลการปฏิบัติงานในข้อ๑๘ข้อ ๒๑ พนักงานราชการศาลปกครองในกลุ่มงานใดผ่านการประเมินผลการปฏิบัติงานเพื่อต่อสัญญาจ้างได้ให้พนักงานราชการศาลปกครองผู้นั้นได้รับการพิจารณาเลื่อนค่าตอบแทนในกลุ่มงานนั้นตามผลการประเมินการปฏิบัติงานตามหลักเกณฑ์ในข้อ๑๘ ได้ข้อ ๒๒ ให้พนักงานราชการศาลปกครองได้รับค่าตอบแทนการออกจากราชการโดยไม่มีความผิดได้ตามหลักเกณฑ์ที่สำนักงานศาลปกครองกำหนดข้อ ๒๓ พนักงานราชการศาลปกครองที่ละทิ้งการปฏิบัติงานหรือไม่มาปฏิบัติงานโดยไม่มีเหตุผลอันสมควรห้ามมิให้จ่ายค่าตอบแทนสำหรับวันที่ละทิ้งการปฏิบัติงานหรือไม่มาปฏิบัติงานดังกล่าวข้อ ๒๔ ในกรณีที่จะให้พนักงานราชการศาลปกครองได้รับอัตราค่าตอบแทนแตกต่างไปจากที่กำหนดไว้ในระเบียบนี้ให้เลขาธิการเสนอคณะกรรมการข้าราชการฝ่ายศาลปกครองพิจารณาข้อ ๒๕ ให้พนักงานราชการศาลปกครองทั่วไปมีสิทธิได้รับค่าครองชีพหรือเงินในลักษณะอื่นตามที่คณะกรรมการข้าราชการฝ่ายศาลปกครองกำหนดข้อ ๒๖ ให้พนักงานราชการศาลปกครองได้รับสิทธิประโยชน์ดังต่อไปนี้(๑) สิทธิเกี่ยวกับการลา(๒) สิทธิในการได้รับค่าตอบแทนระหว่างลา(๓) สิทธิในการได้รับค่าตอบแทนการปฏิบัติงานนอกเวลา(๔) ค่าใช้จ่ายในการเดินทาง(๕) ค่าเบี้ยประชุม(๖) สิทธิในการขอพระราชทานเครื่องราชอิสริยาภรณ์(๗) สิทธิอื่น ๆ ที่คณะกรรมการข้าราชการฝ่ายศาลปกครองกำหนดหลักเกณฑ์การได้รับสิทธิประโยชน์ตามวรรคหนึ่งให้เป็นไปตามที่สำนักงานศาลปกครองกำหนด ทั้งนี้เท่าที่ไม่ขัดหรือแย้งกับหลักเกณฑ์ที่กำหนดเกี่ยวกับการได้รับสิทธินั้นตามกฎหมายกฎ ระเบียบ หรือประกาศของทางราชการข้อ ๒๗ ให้พนักงานราชการศาลปกครองได้รับสิทธิประโยชน์และมีหน้าที่ต้องปฏิบัติตามกฎหมายว่าด้วยการประกันสังคมหมวด ๓การประเมินผลการปฏิบัติงาน ข้อ ๒๘ ในระหว่างสัญญาจ้างให้สำนักงานศาลปกครองจัดให้มีการประเมินผลการปฏิบัติงานของพนักงานราชการศาลปกครองดังต่อไปนี้(๑) การประเมินผลการปฏิบัติงานของพนักงานราชการศาลปกครองทั่วไปให้กระทำในกรณี ดังต่อไปนี้(ก) การประเมินผลการปฏิบัติงานประจำปี(ข) การประเมินผลการปฏิบัติงานเพื่อต่อสัญญาจ้าง(๒) การประเมินผลการปฏิบัติงานของพนักงานราชการศาลปกครองพิเศษให้กระทำในกรณีการประเมินผลสำเร็จของงานตามช่วงเวลาที่กำหนดไว้ในสัญญาจ้างการประเมินผลการปฏิบัติงานของพนักงานราชการศาลปกครองตามวรรคหนึ่งให้เป็นไปตามหลักเกณฑ์และวิธีการที่สำนักงานศาลปกครองกำหนดข้อ ๒๙ พนักงานราชการศาลปกครองผู้ใดไม่ผ่านการประเมินผลการปฏิบัติงานประจำปีตามข้อ๒๘ ให้ถือว่าสัญญาจ้างของพนักงานราชการศาลปกครองผู้นั้นสิ้นสุดลงโดยให้สำนักงานศาลปกครองแจ้งให้พนักงานราชการศาลปกครองทราบภายในเจ็ดวันนับแต่วันที่ทราบผลการประเมินผลการปฏิบัติงานของพนักงานราชการศาลปกครองผู้นั้นข้อ ๓๐ ให้สำนักงานศาลปกครองรายงานผลการดำเนินการจ้างพนักงานราชการศาลปกครองรวมทั้งปัญหาอุปสรรคหรือข้อเสนอแนะต่อคณะกรรมการข้าราชการฝ่ายศาลปกครองภายในเดือนธันวาคมของทุกปีหมวด ๔วินัยและการรักษาวินัย ข้อ ๓๑ พนักงานราชการศาลปกครองมีหน้าที่ต้องปฏิบัติงานตามที่กำหนดในระเบียบนี้และตามที่สำนักงานศาลปกครองกำหนดรวมทั้งตามเงื่อนไขที่กำหนดไว้ในสัญญาจ้างข้อ ๓๒ พนักงานราชการศาลปกครองต้องสนับสนุนการปกครองระบอบประชาธิปไตยอันมีพระมหากษัตริย์ทรงเป็นประมุขด้วยความบริสุทธิ์ใจข้อ ๓๓ พนักงานราชการศาลปกครองต้องกระทำการอันเป็นข้อปฏิบัติดังต่อไปนี้(๑) ต้องปฏิบัติงานด้วยความซื่อสัตย์ สุจริต และเที่ยงธรรม(๒) ต้องปฏิบัติงานให้เป็นไปตามกฎหมาย และระเบียบแบบแผนของทางราชการ(๓)ต้องปฏิบัติงานให้เกิดผลดีหรือความก้าวหน้าแก่ราชการด้วยความตั้งใจ อุตสาหะ เอาใจใส่และรักษาประโยชน์ของทางราชการ(๔)ต้องปฏิบัติตามคำสั่งของผู้บังคับบัญชาซึ่งสั่งในหน้าที่ราชการโดยชอบด้วยกฎหมายและระเบียบของทางราชการโดยไม่ขัดขืนหรือหลีกเลี่ยงแต่ถ้าเห็นว่าการปฏิบัติตามคำสั่งนั้นจะทำให้เสียหายแก่ราชการหรือจะเป็นการไม่รักษาประโยชน์ของทางราชการ จะต้องเสนอความเห็นเป็นหนังสือทันทีเพื่อให้ผู้บังคับบัญชาทบทวนคำสั่งนั้นและเมื่อได้เสนอความเห็นแล้วถ้าผู้บังคับบัญชายืนยัน ให้ปฏิบัติตามคำสั่งเดิมผู้อยู่ใต้บังคับบัญชาต้องปฏิบัติตาม(๕) ต้องอุทิศเวลาของตนให้แก่ราชการจะละทิ้งหรือทอดทิ้งการปฏิบัติงานมิได้(๖) ต้องรักษาความลับของทางราชการ(๗) ต้องสุภาพเรียบร้อย รักษาความสามัคคีและต้องช่วยเหลือกันในการปฏิบัติงานระหว่างพนักงานราชการศาลปกครองด้วยกันและผู้ร่วมปฏิบัติงาน(๘) ต้องต้อนรับ ให้ความสะดวก ให้ความเป็นธรรมและให้การสงเคราะห์แก่ประชาชนผู้ติดต่อราชการเกี่ยวกับหน้าที่ของตน(๙) ต้องวางตนเป็นกลางทางการเมืองในการปฏิบัติงานและในการปฏิบัติการอื่นที่เกี่ยวข้องกับประชาชนกับจะต้องปฏิบัติตามระเบียบของทางราชการว่าด้วยมารยาททางการเมืองของข้าราชการด้วยโดยอนุโลม(๑๐) ต้องรักษาชื่อเสียงของตน และรักษาเกียรติศักดิ์ของตำแหน่งหน้าที่ในการปฏิบัติงานของตนมิให้เสื่อมเสีย(๑๑)กระทำการอื่นใดตามที่คณะกรรมการข้าราชการฝ่ายศาลปกครองประกาศกำหนดข้อ ๓๔ พนักงานราชการศาลปกครองต้องไม่กระทำการใดดังต่อไปนี้(๑) ต้องไม่รายงานเท็จต่อผู้บังคับบัญชาการรายงานโดยปกปิดข้อความซึ่งควรต้องแจ้งถือว่าเป็นการรายงานเท็จด้วย(๒) ต้องไม่ปฏิบัติงานอันเป็นการกระทำการข้ามผู้บังคับบัญชาเหนือตนเว้นแต่ผู้บังคับบัญชาเหนือตนขึ้นไปเป็นผู้สั่งให้กระทำหรือได้รับอนุญาตเป็นพิเศษชั่วครั้งคราว(๓)ต้องไม่อาศัยหรือยอมให้ผู้อื่นอาศัยตำแหน่งหน้าที่ในการปฏิบัติงานของตนหาประโยชน์ให้แก่ตนเองหรือผู้อื่น(๔) ต้องไม่ประมาทเลินเล่อในการปฏิบัติงาน(๕)ต้องไม่กระทำการหรือยอมให้ผู้อื่นกระทำการหาผลประโยชน์อันอาจทำให้เสียความเที่ยงธรรมหรือเสื่อมเสียเกียรติศักดิ์ของตำแหน่งหน้าที่ในการปฏิบัติงานของตน(๖) ต้องไม่เป็นกรรมการผู้จัดการ หรือผู้จัดการหรือดำรงตำแหน่งอื่นใดที่มีลักษณะงานคล้ายคลึงกันนั้นในห้างหุ้นส่วนหรือบริษัท(๗) ต้องไม่กระทำการอย่างใดที่เป็นการกลั่นแกล้ง กดขี่หรือข่มเหงกันในการปฏิบัติงาน(๘)ต้องไม่กระทำการอันเป็นการล่วงละเมิดหรือคุกคามทางเพศ ตามที่คณะกรรมการข้าราชการฝ่ายศาลปกครองประกาศกำหนด(๙) ต้องไม่ดูหมิ่น เหยียดหยาม กดขี่หรือข่มเหงประชาชนผู้ติดต่อราชการ(๑๐)ไม่กระทำการอื่นใดตามที่คณะกรรมการข้าราชการฝ่ายศาลปกครองประกาศกำหนดข้อ ๓๕ พนักงานราชการศาลปกครองผู้ใดไม่ปฏิบัติตามข้อปฏิบัติตามข้อ๓๒ และข้อ ๓๓ หรือฝ่าฝืนข้อห้ามตามข้อ ๓๔ ผู้นั้นเป็นผู้กระทำผิดวินัยข้อ ๓๖ การกระทำความผิดดังต่อไปนี้ถือว่าเป็นความผิดวินัยอย่างร้ายแรง(๑) กระทำความผิดฐานทุจริตต่อหน้าที่ราชการ(๒) จงใจไม่ปฏิบัติตามกฎหมาย กฎ ระเบียบ ข้อบังคับหรือเงื่อนไขที่ทางราชการกำหนดให้ปฏิบัติจนเป็นเหตุให้ทางราชการได้รับความเสียหายอย่างร้ายแรง(๓)ปฏิบัติหน้าที่โดยประมาทเลินเล่อจนเป็นเหตุให้ทางราชการได้รับความเสียหายอย่างร้ายแรง(๔) ไม่ปฏิบัติตามเงื่อนไขที่กำหนดในสัญญา หรือขัดคำสั่งหรือหลีกเลี่ยงไม่ปฏิบัติตามคำสั่งของผู้บังคับบัญชาตามข้อ๓๓ (๔) จนเป็นเหตุให้ทางราชการได้รับความเสียหายอย่างร้ายแรง(๕)ประมาทเลินเล่อจนเป็นเหตุให้ทางราชการได้รับความเสียหายอย่างร้ายแรง(๖) ละทิ้งหรือทอดทิ้งการทำงานเป็นเวลาติดต่อกันเกินกว่าเจ็ดวันสำหรับตำแหน่งที่สำนักงานศาลปกครองกำหนดวันเวลาการมาทำงาน(๗) ละทิ้งหรือทอดทิ้งการทำงานจนทำให้งานไม่แล้วเสร็จตามระยะเวลาที่กำหนดจนเป็นเหตุให้ทางราชการได้รับความเสียหายอย่างร้ายแรงสำหรับตำแหน่งที่สำนักงานศาลปกครองกำหนดการทำงานตามเป้าหมาย(๘) ประพฤติชั่วอย่างร้ายแรงหรือกระทำความผิดอาญาโดยมีคำพิพากษาถึงที่สุดให้จำคุกหรือหนักกว่าโทษจำคุก(๙)เปิดเผยความลับของทางราชการอันเป็นเหตุให้เสียหายแก่ราชการอย่างร้ายแรง(๑๐)การกระทำอื่นใดที่คณะกรรมการข้าราชการฝ่ายศาลปกครองกำหนดว่าเป็นความผิดวินัยอย่างร้ายแรงข้อ ๓๗ เมื่อมีกรณีที่พนักงานราชการศาลปกครองถูกกล่าวหาว่ากระทำความผิดวินัยอย่างร้ายแรงให้เลขาธิการจัดให้มีคณะกรรมการสอบสวนเพื่อดำเนินการสอบสวนโดยเร็วและต้องให้โอกาสพนักงานราชการศาลปกครองที่ถูกกล่าวหาชี้แจงและแสดงพยานหลักฐานเพื่อให้เกิดความเป็นธรรมในกรณีที่ผลการสอบสวนปรากฏว่าพนักงานราชการศาลปกครองผู้นั้นกระทำความผิดวินัยอย่างร้ายแรงให้เลขาธิการมีคำสั่งไล่ออกแต่ถ้าไม่มีมูลกระทำความผิดให้สั่งยุติเรื่องหลักเกณฑ์และวิธีการสอบสวนพนักงานราชการศาลปกครองให้เป็นไปตามที่สำนักงานศาลปกครองกำหนดข้อ ๓๘ ในกรณีที่ปรากฏว่าพนักงานราชการศาลปกครองกระทำความผิดวินัยไม่ร้ายแรงให้เลขาธิการสั่งลงโทษภาคทัณฑ์ตัดเงินค่าตอบแทน หรือลดเงินค่าตอบแทนตามควรแก่กรณีให้เหมาะสมกับความผิดในการพิจารณาการกระทำความผิดตามวรรคหนึ่งให้เลขาธิการพิจารณาสอบสวนให้ได้ความจริงและยุติธรรมตามวิธีการที่เห็นสมควรหมวด ๕การสิ้นสุดสัญญาจ้าง ข้อ ๓๙ สัญญาจ้างสิ้นสุดลงเมื่อพนักงานราชการศาลปกครองมีกรณีดังต่อไปนี้(๑) ตาย(๒) ลาออก(๓) สิ้นปีงบประมาณที่พนักงานราชการศาลปกครองทั่วไปมีอายุครบ ๖๐ปีบริบูรณ์ พนักงานราชการศาลปกครองพิเศษ มีอายุครบ ๖๕ ปีบริบูรณ์(๔) ครบกำหนดตามสัญญาจ้าง(๕) ถูกไล่ออก เพราะกระทำผิดวินัยอย่างร้ายแรง(๖) ขาดคุณสมบัติหรือมีลักษณะต้องห้ามตามระเบียบนี้หรือตามที่สำนักงานศาลปกครองกำหนด(๗) ลาเกินกำหนดตามข้อ ๒๖(๘) ไม่ผ่านการประเมินผลการปฏิบัติงานตามข้อ ๒๘(๙) เหตุอื่นตามที่กำหนดไว้ในระเบียบนี้หรือตามข้อกำหนดของสำนักงานศาลปกครองหรือตามสัญญาจ้างข้อ ๔๐ ในระหว่างสัญญาจ้าง พนักงานราชการศาลปกครองผู้ใดประสงค์จะลาออกจากการปฏิบัติงานให้ยื่นหนังสือขอลาออกต่อผู้มีอำนาจก่อนล่วงหน้าไม่น้อยกว่าสามสิบวันในกรณีที่พนักงานราชการศาลปกครองผู้ใดยื่นหนังสือขอลาออกต่อผู้มีอำนาจก่อนล่วงหน้าน้อยกว่าสามสิบวันหากผู้มีอำนาจอนุญาตการลาออกเห็นว่ามีเหตุผลความจำเป็นพิเศษ ผู้มีอำนาจดังกล่าวจะอนุญาตให้ลาออกก็ได้ข้อ ๔๑ สำนักงานศาลปกครองอาจบอกเลิกสัญญาจ้างกับพนักงานราชการศาลปกครองผู้ใดก่อนครบกำหนดตามสัญญาจ้างได้โดยไม่ต้องบอกกล่าวล่วงหน้าและไม่เป็นเหตุที่พนักงานราชการศาลปกครองจะเรียกร้องค่าตอบแทนการเลิกจ้างได้เว้นแต่สำนักงานศาลปกครองจะกำหนดให้ในกรณีใดได้รับค่าตอบแทนการออกจากงานโดยไม่มีความผิดไว้ข้อ ๔๒ เพื่อประโยชน์ของทางราชการสำนักงานศาลปกครองอาจสั่งให้พนักงานราชการศาลปกครองไปปฏิบัติงานนอกเหนือจากเงื่อนไขที่กำหนดไว้ในสัญญาจ้างได้โดยไม่เป็นเหตุให้พนักงานราชการศาลปกครองอ้างขอเลิกสัญญาจ้างหรือเรียกร้องประโยชน์ตอบแทนใด ๆ ในการนี้สำนักงานศาลปกครองอาจกำหนดให้ค่าล่วงเวลาหรือค่าตอบแทนอื่นจากการสั่งให้ปฏิบัติงานดังกล่าวก็ได้ข้อ ๔๓ ในกรณีที่บุคคลใดพ้นจากการเป็นพนักงานราชการศาลปกครองแล้วหากในการปฏิบัติงานของบุคคลนั้นในระหว่างที่เป็นพนักงานราชการศาลปกครองก่อให้เกิดความเสียหายแก่สำนักงานศาลปกครองให้บุคคลดังกล่าวรับผิดชอบในความเสียหายที่เกิดขึ้นเว้นแต่ความเสียหายนั้นเกิดจากเหตุสุดวิสัย ในการนี้สำนักงานศาลปกครองอาจหักค่าตอบแทนหรือเงินอื่นใดที่บุคคลนั้นจะได้รับจากสำนักงานศาลปกครองไว้เพื่อชำระค่าความเสียหายดังกล่าวก็ได้บทเฉพาะกาล ข้อ ๔๔ ผู้ใดเป็นพนักงานศาลปกครองตามระเบียบคณะกรรมการข้าราชการฝ่ายศาลปกครองว่าด้วยพนักงานศาลปกครอง พ.ศ. ๒๕๔๔ อยู่ในวันก่อนวันที่ระเบียบนี้ใช้บังคับ ให้ผู้นั้นเป็นพนักงานราชการศาลปกครองตามระเบียบนี้ต่อไปในวาระเริ่มแรกให้สำนักงานศาลปกครองจัดให้พนักงานราชการศาลปกครองตามวรรคหนึ่งทำสัญญาตามหลักเกณฑ์ในระเบียบนี้โดยให้ได้รับค่าตอบแทนรวมทั้งสิทธิและประโยชน์ต่าง ๆ ไม่น้อยกว่าค่าตอบแทนสิทธิและประโยชน์ต่าง ๆ ที่ผู้นั้นเคยได้รับอยู่เดิมเว้นแต่ระยะเวลาจ้างของสัญญาให้มีระยะเวลาเท่าที่เหลืออยู่ของสัญญาจ้างเดิมในกรณีพนักงานราชการศาลปกครองตามวรรคหนึ่งผู้ใดที่สำนักงานศาลปกครองเริ่มจ้างผู้นั้นไม่เกินสามสิบวันก่อนวันที่ระเบียบนี้ใช้บังคับสำนักงานศาลปกครองอาจทำสัญญาตามวรรคสองโดยใช้ระยะเวลาตามระเบียบนี้ก็ได้การดำเนินการตามวรรคสองให้กระทำให้แล้วเสร็จภายในเก้าสิบวันนับแต่วันที่ระเบียบนี้บังคับใช้ข้อ ๔๕ พนักงานศาลปกครองผู้ใดมีกรณีกระทำผิดวินัยหรือกรณีที่สมควรให้ออกจากราชการอยู่ก่อนวันที่ระเบียบนี้ใช้บังคับให้เลขาธิการมีอำนาจสั่งลงโทษผู้นั้นหรือสั่งให้ผู้นั้นออกจากราชการตามระเบียบที่ใช้อยู่ในขณะนั้นส่วนการสอบสวน การพิจารณา และการดำเนินการเพื่อลงโทษหรือให้ออกจากราชการให้ดำเนินการตามระเบียบนี้ เว้นแต่(๑)กรณีที่เลขาธิการได้สั่งให้สอบสวนโดยถูกต้องตามระเบียบที่ใช้อยู่ในขณะนั้นไปแล้วก่อนวันที่ระเบียบนี้ใช้บังคับและยังสอบสวนไม่เสร็จให้สอบสวนตามระเบียบนั้นต่อไปจนกว่าจะแล้วเสร็จ(๒)ในกรณีที่ได้มีการสอบสวนหรือพิจารณาโดยถูกต้องตามระเบียบที่ใช้อยู่ในขณะนั้นเสร็จไปแล้วก่อนวันที่ระเบียบนี้ใช้บังคับให้การสอบสวนหรือพิจารณาแล้วแต่กรณีนั้นเป็นอันใช้ได้(๓)กรณีที่ได้มีการรายงานหรือส่งเรื่องหรือนำสำนวนเสนอให้เลขาธิการพิจารณาโดยถูกต้องตามระเบียบที่ใช้อยู่ในขณะนั้นและเลขาธิการพิจารณาเรื่องนั้นยังไม่เสร็จให้เลขาธิการพิจารณาตามระเบียบนั้นต่อไปจนกว่าจะแล้วเสร็จประกาศณ วันที่ ๒๐ ธันวาคม พ.ศ. ๒๕๕๔หัสวุฒิวิฑิตวิริยกุลประธานศาลปกครองสูงสุดประธานกรรมการข้าราชการฝ่ายศาลปกครองบัญชีอัตราค่าตอบแทนพนักงานราชการศาลปกครองแนบท้ายระเบียบคณะกรรมการข้าราชการฝ่ายศาลปกครอง ว่าด้วยพนักงานราชการศาลปกครองพ.ศ. ๒๕๕๔[๒]บัญชีกลุ่มงานบริการอัตราบาท/เดือนขั้นสูง๒๐,๒๑๐ขั้นต่ำ๖,๔๑๐บัญชีกลุ่มงานเทคนิคอัตราบาท/เดือนขั้นสูง๒๔,๙๓๐ขั้นต่ำ๗,๓๗๐บัญชีกลุ่มงานบริหารทั่วไปอัตราบาท/เดือนขั้นสูง๓๔,๗๐๐ขั้นต่ำ๑๐,๐๑๐บัญชีกลุ่มงานวิชาชีพเฉพาะอัตราบาท/เดือนขั้นสูง๔๔,๕๕๐ขั้นต่ำ๑๐,๘๕๐บัญชีกลุ่มงานเชี่ยวชาญเฉพาะอัตราบาท/เดือนขั้นสูง๖๘,๓๕๐ขั้นต่ำ๓๗,๖๘๐บัญชีกลุ่มงานเชี่ยวชาญพิเศษประเภทที่ปรึกษาบาท/เดือน๑. ระดับสากล ไม่เกิน ๒๑๘,๔๐๐๒. ระดับประเทศ ไม่เกิน ๑๖๓,๘๐๐๓. ระดับทั่วไปไม่เกิน ๑๐๙,๒๐๐บัญชีกำหนดอัตราค่าตอบแทนของผู้ได้รับปริญญา ประกาศนียบัตรวิชาชีพหรือผู้มีทักษะประสบการณ์ หมายเลข ๑[๓]ลำดับคุณวุฒิที่ ก.พ. รับรองแล้วอัตราค่าตอบแทนกลุ่มงานตั้งแต่ ๑ ม.ค. ๒๕๕๖(บาท)๑ปริญญาเอก หรือเทียบเท่าวิชาชีพเฉพาะ๒๖,๐๐๐๒ปริญญาเอก หรือเทียบเท่าบริหารทั่วไป๒๔,๐๐๐๓ปริญญาโททั่วไป หรือเทียบเท่าวิชาชีพเฉพาะ๒๑,๓๒๐๔ปริญญาโททั่วไป หรือเทียบเท่าบริหารทั่วไป๑๙,๖๘๐๕ปริญญาตรีที่มีหลักสูตรกำหนดระยะเวลาการศึกษาไม่น้อยกว่า ๔ ปี ต่อจากวุฒิประกาศนียบัตรมัธยมศึกษาตอนปลายหรือเทียบเท่าวิชาชีพเฉพาะ๑๗,๒๙๐๖ปริญญาตรีที่มีหลักสูตรกำหนดระยะเวลาการศึกษาไม่น้อยกว่า ๔ ปี ต่อจากวุฒิประกาศนียบัตรมัธยมศึกษาตอนปลายหรือเทียบเท่าบริหารทั่วไป๑๕,๙๖๐๗ประกาศนียบัตรวิชาชีพชั้นสูง (ปวส.) หรืออนุปริญญาหรือประกาศนียบัตรของส่วนราชการต่าง ๆ ที่มีหลักสูตรกำหนดระยะเวลาการศึกษาไว้ไม่น้อยกว่า ๓ ปี ต่อจากวุฒิประกาศนียบัตรมัธยมศึกษาตอนปลายบริการ/เทคนิค๑๒,๒๔๐๘ประกาศนียบัตรวิชาชีพเทคนิค (ปวท.) ประกาศนียบัตรวิชาการศึกษาชั้นสูง (ป.กศ.สูง) และอนุปริญญาหรือประกาศนียบัตรของส่วนราชการต่าง ๆ ที่มีหลักสูตรกำหนดระยะเวลาการศึกษาไม่น้อยกว่า ๒ ปี ต่อจากวุฒิประกาศนียบัตรมัธยมศึกษาตอนปลาย หรือไม่น้อยกว่า ๔ ปี ต่อจากวุฒิประกาศนียบัตรมัธยมศึกษาตอนต้น หรือเทียบเท่าบริการ/เทคนิค๑๑,๔๕๐๙ประกาศนียบัตรวิชาชีพ (ปวช.) หรือประกาศนียบัตรที่มีหลักสูตรกำหนดระยะเวลาการศึกษาไม่น้อยกว่า ๑ ปี ต่อจากวุฒิประกาศนียบัตรมัธยมศึกษาตอนปลายหรือไม่น้อยกว่า ๓ ปี ต่อจากวุฒิประกาศนียบัตรมัธยมศึกษาตอนต้น หรือเทียบเท่ากรณีกลุ่มงานเทคนิคที่ต้องใช้ทักษะเฉพาะของบุคคลซึ่งมิได้ผ่านการเรียนการสอนในสถาบันการศึกษาใดเป็นการเฉพาะจะต้องมีความรู้ความสามารถ และทักษะในงานที่จะปฏิบัติไม่ต่ำกว่า ๕ ปีบริการ/เทคนิค๙,๙๖๐๑๐ประกาศนียบัตรมัธยมศึกษาตอนต้น และประกาศนียบัตรมัธยมศึกษาตอนปลาย หรือเทียบเท่าบริการ ๙,๑๑๐บัญชีกำหนดอัตราค่าตอบแทนของผู้ได้รับปริญญา ประกาศนียบัตรวิชาชีพหรือผู้มีทักษะประสบการณ์ หมายเลข ๒[๔]ลำดับคุณวุฒิที่ ก.พ. รับรองแล้วอัตราค่าตอบแทนแรกบรรจุกลุ่มงานตั้งแต่ ๑ ม.ค. ๒๕๕๗(บาท)๑ปริญญาเอก หรือเทียบเท่าวิชาชีพเฉพาะ๒๗,๓๐๐๒ปริญญาเอก หรือเทียบเท่าบริหารทั่วไป๒๕,๒๐๐๓ปริญญาโททั่วไป หรือเทียบเท่าวิชาชีพเฉพาะ๒๒,๗๕๐๔ปริญญาโททั่วไป หรือเทียบเท่าบริหารทั่วไป๒๑,๐๐๐๕ปริญญาตรีที่มีหลักสูตรกำหนดระยะเวลาการศึกษาไม่น้อยกว่า๔ ปี ต่อจากวุฒิประกาศนียบัตรมัธยมศึกษาตอนปลายหรือเทียบเท่าวิชาชีพเฉพาะ๑๙,๕๐๐๖ปริญญาตรีที่มีหลักสูตรกำหนดระยะเวลาการศึกษาไม่น้อยกว่า ๔ ปี ต่อจากวุฒิประกาศนียบัตรมัธยมศึกษาตอนปลายหรือเทียบเท่าบริหารทั่วไป๑๘,๐๐๐๗ประกาศนียบัตรวิชาชีพชั้นสูง (ปวส.) หรืออนุปริญญาหรือประกาศนียบัตรของส่วนราชการต่าง ๆ ที่มีหลักสูตรกำหนดระยะเวลาการศึกษาไว้ไม่น้อยกว่า ๓ ปี ต่อจากวุฒิประกาศนียบัตรมัธยมศึกษาตอนปลายบริการ/เทคนิค๑๓,๘๐๐๘ประกาศนียบัตรวิชาชีพเทคนิค (ปวท.) ประกาศนียบัตรวิชาการศึกษาชั้นสูง (ป.กศ.สูง) และอนุปริญญาหรือประกาศนียบัตรของส่วนราชการต่าง ๆ ที่มีหลักสูตรกำหนดระยะเวลาการศึกษาไม่น้อยกว่า ๒ ปี ต่อจากวุฒิประกาศนียบัตรมัธยมศึกษาตอนปลาย หรือไม่น้อยกว่า ๔ ปี ต่อจากวุฒิประกาศนียบัตรมัธยมศึกษาตอนต้น หรือเทียบเท่าบริการ/เทคนิค๑๓,๐๑๐๙ประกาศนียบัตรวิชาชีพ (ปวช.) หรือประกาศนียบัตรที่มีหลักสูตรกำหนดระยะเวลาการศึกษาไม่น้อยกว่า ๑ ปี ต่อจากวุฒิประกาศนียบัตรมัธยมศึกษาตอนปลายหรือไม่น้อยกว่า ๓ ปี ต่อจากวุฒิประกาศนียบัตรมัธยมศึกษาตอนต้น หรือเทียบเท่ากรณีกลุ่มงานเทคนิคที่ต้องใช้ทักษะเฉพาะของบุคคลซึ่งมิได้ผ่านการเรียนการสอนในสถาบันการศึกษาใดเป็นการเฉพาะจะต้องมีความรู้ความสามารถ และทักษะในงานที่จะปฏิบัติไม่ต่ำกว่า ๕ ปีบริการ/เทคนิค๑๑,๒๘๐๑๐ประกาศนียบัตรมัธยมศึกษาตอนต้น และประกาศนียบัตรมัธยมศึกษาตอนปลาย หรือเทียบเท่าบริการ๑๐,๔๓๐ระเบียบคณะกรรมการข้าราชการฝ่ายศาลปกครองว่าด้วยพนักงานราชการศาลปกครอง (ฉบับที่ ๒) พ.ศ. ๒๕๕๕[๕]ข้อ ๒ระเบียบนี้ให้ใช้บังคับตั้งแต่วันที่ ๑ มกราคม พ.ศ. ๒๕๕๕ เป็นต้นไปข้อ ๔การจ้างพนักงานราชการศาลปกครองในตำแหน่งที่กำหนดคุณสมบัติเฉพาะสำหรับกลุ่มงานตามที่เลขาธิการประกาศกำหนดและคุณสมบัติเฉพาะสำหรับกลุ่มงานนั้นต้องใช้วุฒิการศึกษาระดับปริญญาตรีขึ้นไปให้พนักงานราชการศาลปกครองที่ได้รับการว่าจ้างในตำแหน่งดังกล่าวที่มีอัตราค่าตอบแทนไม่ถึงเดือนละหนึ่งหมื่นห้าพันบาทได้รับเงินเพิ่มการครองชีพชั่วคราวเพิ่มขึ้นจากอัตราค่าตอบแทนอีกจนถึงเดือนละหนึ่งหมื่นห้าพันบาทข้อ ๕การจ้างพนักงานราชการศาลปกครองในตำแหน่งที่กำหนดคุณสมบัติเฉพาะสำหรับกลุ่มงานตามที่เลขาธิการประกาศกำหนดและคุณสมบัติเฉพาะสำหรับกลุ่มงานนั้นต้องใช้วุฒิการศึกษาระดับต่ำกว่าปริญญาตรีให้พนักงานราชการศาลปกครองที่ได้รับการว่าจ้างในตำแหน่งดังกล่าวที่มีอัตราค่าตอบแทนไม่ถึงเดือนละหนึ่งหมื่นสองพันสองร้อยแปดสิบห้าบาทได้รับเงินเพิ่มการครองชีพชั่วคราวเดือนละหนึ่งพันห้าร้อยบาทแต่เมื่อรวมกับอัตราค่าตอบแทนแล้วต้องไม่เกินเดือนละหนึ่งหมื่นสองพันสองร้อยแปดสิบห้าบาทกรณีจำนวนเงินที่ได้รับตามวรรคหนึ่งรวมกันแล้วไม่ถึงเดือนละเก้าพันบาทให้พนักงานราชการศาลปกครองนั้นได้รับเงินเพิ่มการครองชีพชั่วคราวเพิ่มขึ้นจากอัตราค่าตอบแทนอีกจนถึงเดือนละเก้าพันบาทระเบียบคณะกรรมการข้าราชการฝ่ายศาลปกครองว่าด้วยพนักงานราชการศาลปกครอง (ฉบับที่ ๓) พ.ศ. ๒๕๕๖[๖]ข้อ ๒ระเบียบนี้ให้ใช้บังคับ ดังนี้(๑) บัญชีกำหนดอัตราค่าตอบแทนของผู้ได้รับปริญญาประกาศนียบัตรวิชาชีพ หรือผู้มีทักษะประสบการณ์ ตามบัญชีแนบท้ายหมายเลข ๑ให้ใช้บังคับตั้งแต่วันที่ ๑ มกราคม ๒๕๕๖ จนถึงวันที่ ๓๑ ธันวาคม ๒๕๕๖(๒) บัญชีกำหนดอัตราค่าตอบแทนของผู้ได้รับปริญญาประกาศนียบัตรวิชาชีพ หรือผู้มีทักษะประสบการณ์ ตามบัญชีแนบท้ายหมายเลข ๒ให้ใช้บังคับตั้งแต่วันที่ ๑ มกราคม ๒๕๕๗ เป็นต้นไประเบียบคณะกรรมการข้าราชการฝ่ายศาลปกครองว่าด้วยพนักงานราชการศาลปกครอง (ฉบับที่ ๔) พ.ศ. ๒๕๕๘[๗]ข้อ ๒ ระเบียบนี้ให้ใช้บังคับตั้งแต่วันที่๑ ตุลาคม ๒๕๕๗ เป็นต้นไปข้อ ๔ให้พนักงานราชการศาลปกครองที่ได้รับการว่าจ้างในตำแหน่งที่กำหนดคุณสมบัติเฉพาะสำหรับกลุ่มงานซึ่งต้องใช้วุฒิการศึกษาระดับต่ำกว่าปริญญาตรีที่มีอัตราค่าตอบแทนไม่ถึงเดือนละหนึ่งหมื่นสามพันสองร้อยแปดสิบห้าบาทให้ได้รับเงินเพิ่มการครองชีพชั่วคราวเดือนละสองพันบาทแต่เมื่อรวมกับค่าตอบแทนแล้วต้องไม่เกินเดือนละหนึ่งหมื่นสามพันสองร้อยแปดสิบห้าบาทกรณีจำนวนเงินที่ได้รับตามวรรคหนึ่งรวมกันแล้วไม่ถึงเดือนละหนึ่งหมื่นบาทให้พนักงานราชการศาลปกครองผู้นั้นได้รับเงินเพิ่มการครองชีพชั่วคราวเพิ่มขึ้นจากค่าตอบแทนอีกจนถึงเดือนละหนึ่งหมื่นบาทระเบียบคณะกรรมการข้าราชการฝ่ายศาลปกครองว่าด้วยพนักงานราชการศาลปกครอง (ฉบับที่ ๕)พ.ศ. ๒๕๕๘[๘]ข้อ ๒ระเบียบนี้ให้ใช้บังคับตั้งแต่วันที่ ๑ ธันวาคม ๒๕๕๗ เป็นต้นไปปริยานุช/ผู้จัดทำ๙ มกราคม ๒๕๕๕ณัฐพร/ผู้ตรวจ๙ มกราคม ๒๕๕๕วิศนี/ปรับปรุง๗ กรกฎาคม ๒๕๕๘นุสรา/ผู้ตรวจ๒๑กรกฎาคม ๒๕๕๘[๑] ราชกิจจานุเบกษาเล่ม ๑๒๘/ตอนที่ ๙๖ ก/หน้า ๓๘/๓๐ ธันวาคม ๒๕๕๔[๒] บัญชีอัตราค่าตอบแทนพนักงานราชการศาลปกครองแนบท้ายระเบียบคณะกรรมการข้าราชการฝ่ายศาลปกครองว่าด้วยพนักงานราชการศาลปกครอง พ.ศ. ๒๕๕๔แก้ไขเพิ่มเติมโดยระเบียบคณะกรรมการข้าราชการฝ่ายศาลปกครองว่าด้วยพนักงานราชการศาลปกครอง(ฉบับที่ ๕) พ.ศ. ๒๕๕๘[๓] บัญชีกำหนดอัตราค่าตอบแทนของผู้ได้รับปริญญาประกาศนียบัตรวิชาชีพ หรือผู้มีทักษะประสบการณ์ แนบท้ายระเบียบคณะกรรมการข้าราชการฝ่ายศาลปกครองว่าด้วยพนักงานราชการศาลปกครอง พ.ศ. ๒๕๕๔ แก้ไขเพิ่มเติมโดยระเบียบคณะกรรมการข้าราชการฝ่ายศาลปกครอง ว่าด้วยพนักงานราชการศาลปกครอง(ฉบับที่ ๓) พ.ศ. ๒๕๕๖[๔] บัญชีกำหนดอัตราค่าตอบแทนของผู้ได้รับปริญญาประกาศนียบัตรวิชาชีพ หรือผู้มีทักษะประสบการณ์ แนบท้ายระเบียบคณะกรรมการข้าราชการฝ่ายศาลปกครองว่าด้วยพนักงานราชการศาลปกครอง พ.ศ. ๒๕๕๔ แก้ไขเพิ่มเติมโดยระเบียบคณะกรรมการข้าราชการฝ่ายศาลปกครอง ว่าด้วยพนักงานราชการศาลปกครอง(ฉบับที่ ๓) พ.ศ. ๒๕๕๖[๕] ราชกิจจานุเบกษาเล่ม ๑๒๙/ตอนที่ ๗๘ ก/หน้า ๑๐/๑๕ สิงหาคม ๒๕๕๕[๖] ราชกิจจานุเบกษาเล่ม ๑๓๐/ตอนที่ ๔๒ ก/หน้า ๒๑/๑๗ พฤษภาคม ๒๕๕๖[๗] ราชกิจจานุเบกษาเล่ม ๑๓๒/ตอนที่ ๔๕ ก/หน้า ๗/๒๘ พฤษภาคม ๒๕๕๘[๘] ราชกิจจานุเบกษาเล่ม ๑๓๒/ตอนที่ ๕๕ ก/หน้า ๑๓/๓๐ มิถุนายน ๒๕๕๘